Amon Kotei

Nii Amon Kotei (24 May 1915 – 17 October 2011) na he be Ghanaian sculptor, painter, musician, surveyor, den graphic artist. Dem remember den celebrate am as de designer of de coat of arms of Ghana. He be one of Ghana ein leading artists.

Early life
Dem born Kotei on 24 May 1915, insyd de town dem dey call Labadi, wey dey de Greater Accra region for Ghana insyd. Na he belong insyd de Ga ethnic group.

Education den military service
Na dem award Kotei a scholarship at Achimota School wey he later receive a scholarship make he study art at de London School of Printing and Graphic Art from 1949 to 1952. During World War II, he serve insyd de Royal West African Frontier Force wey he work insyd de Cartographic Division of de Army wey he dey draw maps den plans give soldiers for de front lines.Karikari, Kwaku Boakye (10 February 2015). "A Look At Amon Kotei: Designer Of The Coat Of Arms". Modern Ghana. Retrieved 19 November 2024.
Notable contributions
Na ein most notable contribution be de creation of Ghana ein national coat of arms for 4 March 1957. Na dem commission Kotei by de British colonial government make e replace de older badge wich depict an Elephant den a Palm tree; two symbols dem use thru out British West African colonies. After ein initial design, under de government ein instruction, na dem send de coat of arms to de Queen ein College of Heraldry for approval.

De Ghanaian coat of arms, dem find for all government official letter heads top, dey compose of a shield, divided into four quarters by a green St. George's Cross, dem rim plus gold.

 Death 
Kotei die for 17 October 2011. Dey follow ein passing, na de Ghanaian parliament recognize ein contribution to Ghanaian art and heraldry.
Awards
Na dem award am for de State Honour of Grand Medal, Civil Division, for ein coat of arms design dem present to am for Friday, 7 March 1997, by then-presido Jerry Rawlings. He receive chaw oda awards.

References

Category:1915 births
Category:2011 deaths
Category:Human
Category:Ghanaians
Category:Alumni of de London College of Printing
Category:Coats of arms designers
Category:Ghanaian artists
Category:British colonial army soldiers
Category:20th-century cartographers
Category:Alumni of Achimota School